**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  15 – 3 – 2025

**ΑΜΑΡΟΥΣΙΟΥ Αρ. Πρ.:** 70

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020697 **Fax:**2108020697

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : Δήμο Αμαρουσίου**

**Κοινοποίηση: Τα μέλη του Συλλόγου μας, ΔΟΕ, Συλλόγους Εκπ/κών Π. Ε. της χώρας, Β΄ Δ/νση Π. Ε. Αθήνας, Ένωση Συλλόγων Γονέων & Κηδεμόνων Δήμου Αμαρουσίου**

**ΚΑΤΑΓΓΕΛΙΑ – ΔΙΑΜΑΡΤΥΡΙΑ**

για την καθυστέρηση της έκδοσης παγίας χρηματικής εντολής για τις ανάγκες των Δημοτικών Σχολείων & Νηπιαγωγείων του Δήμου Αμαρουσίου

Το Δ. Σ. του Συλλόγου Εκπ/κών Π. Ε. Αμαρουσίου εκφράζοντας την έντονη δυσαρέσκεια και διαμαρτυρία των μελών του σωματείου μας ΚΑΤΑΓΓΕΛΛΕΙ, για άλλη μια φορά, τις ενέργειες του Δήμου Αμαρουσίου αναφορικά με την απαράδεκτη και αναιτιολόγητη καθυστέρηση στην έκδοση παγίας χρηματικής εντολής για την κάλυψη των αναγκών των Δημοτικών Σχολείων και Νηπιαγωγείων της πόλης του Αμαρουσίου.

Συγκεκριμένα τα Δημοτικά Σχολεία και Νηπιαγωγεία του Αμαρουσίου έχουν να πάρουν χρήματα από τον περασμένο Ιανουάριο του έτους 2025 και ενώ εκπνέει ο Μάρτιος δεν έχει ακόμα εκδοθεί και πληρωθεί νέα Παγία χρηματική εντολή για την κάλυψη των αναγκών των σχολείων με αποτέλεσμα τα σχολεία και νηπιαγωγεία μας να στερούνται ακόμα και τα βασικά από αναλώσιμα υλικά.

Καλούμε το ΥΠΑΙΘΑ, το ΥΠΕΣ και τον Δήμο Αμαρουσίου να σταματήσουν να κοροϊδεύουν την ελληνική και την τοπική κοινωνία και να προβούν σε όλες τις απαραίτητες ενέργειες για την εξομάλυνση της απαράδεκτης αυτής κατάστασης που έχει επέλθει μετά την κατάργηση των σχολικών επιτροπών και την εφαρμογή του νόμου 5056/2023 ή να καταργήσουν τον απαράδεκτο αυτό νόμο και να επαναφέρουν σε λειτουργία τις σχολικές επιτροπές.

Η υπομονή μας έχει πλέον εξαντληθεί και καλούμε τους γονείς σε κοινές δράσεις – κινητοποιήσεις για την αντιμετώπιση του παραπάνω θέματος που είναι ζωτικής σημασίας για την καθημερινή λειτουργία των σχολικών μας μονάδων.

